आदिवासी लोकगीतों पर झूमे ग्रामीण
उमरियापानी में सोमवार को रिलायंस फाउंडेशन ने बीज किसान दिवस मनाया। सेंधवा व निवाली ब्लॉक की समितियों के सदस्यों ने मैं तो पाटी नो भोंगर्या देखण जाऊं..., छम छम जाए रे मंजुला... जैसे आदिवासी लोकगीतों पर नृत्य की प्रस्तुति दी। सेंधवा व निवाली ब्लॉक के 11 गांव के समिति सदस्य एवं अन्य गांव के किसान कार्यक्रम में शामिल हुए। समितियों ने लेखा-जोखा प्रस्तुत किया। गांव की समितियों ने सांस्कृतिक कार्यक्रम में नृत्य की प्रस्तुति दी। इस दौरान वन विभाग के दिनेश चौहान, कृषि विभाग के केडी पांडेय, आगा खान संस्था के शांतनु दुबे ने भी संबोधित किया। रिलायंस फाउंडेशन के पुरुषोत्तम धाकड़ ने किसानों को उत्सव का महत्व समझाया।
कम जमीन में ले सकते हैं ज्यादा फायदा
दुरबड़िया महाराष्ट्र के प्रगतिशील किसान बसंत पावरा ने किसानों को बताया आधुनिक तकनीक व सही फसल का चयन करके कैसे ज्यादा फायदा कम जमीन में लिया जा सकता है। उन्होंने बताया कि पारंपरिक खेती के साथ लाभ की फसलों पर जोर दें। कार्यक्रम के दौरान सजीव माॅडलों से लोगों को जानकारी दी गई। खेती से जुड़े सवाल भी पूछे गए। उमरियापानी, रानीकाजल समिति अध्यक्ष राजेश बड़ोले ने आभार माना।
उमरियापानी में हुए कार्यक्रम में नृत्य की प्रस्तुति देते ग्रामीण।
अायोजन
mai_Deva hin_Deva hin_Deva hin_Deva hin_Deva hne_Deva